Meedia - Eestimetsameister #grayscale"); filter: gray; -webkit-filter: grayscale(100%); }.kontakt-pilt:hover {filter: none;-webkit-filter: grayscale(0%);}#menu-item-1235 > a{color: #50753c;font-weight: bold;font-size: 13px}.modal-sm{width:500px;}.nupp-saada2 {background: white !important;border: 1px solid #50753c !important;text-align: center !important;}.nupp-kontakt {background: #50753c !important;border: 1px solid #50753c !important;color: white !important;}
MeediaJoel Lobjakas2019-03-21T13:54:37+00:00
Eesti Metsameister toetab noori Elva jalgpallureid
Metsamajandusettevõte Eesti Metsameister toetab kolme Elva lootustandvat noorjalgpallurit, keda esindab agentuur Kokkuta Management. Toetust saavad FC Elva jalgpallurid Andreas Kiivit ja Jasper Reilson, kes kuuluvad U17 Eesti koondisesse ja Kert Krillo, kes kuulub U16 Eesti koondisesse.
“Meil on hea meel toetada sel aastal noori jalgpallureid, kelle töökus ja suhtumine treeningutesse annab lootust, et võime neist tulevikus nii mõndagi kuulda,” rääkis Eesti Metsameistri juhatuse liige Mart-Sander Mõts. “Olen kõrvalt näinud, kui keeruline on meeskonnaspordis tippu jõuda ja see on ka põhjus, miks toetame sportlasi Kokkuta Managemendi kaudu. Kokkuta Management pakub Eesti tulevikulootustele võimalusi arenguks ning toetab nende karjääri ja tuleviku planeerimist koostöös koduklubiga,” lisas Mõts.
Spordiagentuuri Kokkuta Managemendi juhi Madis Kokkuta sõnul on Eesti Metsameister agentuuri sportlasi toetanud juba teist aastat ning toetus on oluline motivaator, mis võimaldab noortel taset tõsta. “Tublid ja pühendunud noorsportlased on meie pallimängualade rahvuskoondiste tulevik ja väärtus, kelle nimel me koos klubidega ühiselt panustame,” rääkis Kokkuta.
FC Elva tegevjuhi Marek Naarise sõnul on neil au teha Eesti Metsameistri ja Kokkuta Managemendiga koostööd ja toetuse abil noori mängijaid arendada. “Teeb rõõmu, et meie klubi püüdluseid on märgatud ja pakutakse toetust, mida on suunatud otse mängijate arengusse. Toetus aitab kindlasti meie noortesse rohkem motivatsiooni süstida,” lisas Naaris.
Loe lähemalt sportlaste kohta, keda Eesti Metsameister toetab:
Andreas Kiivit on 15-aastane väga suurte eeldustega FC Elva ja Eesti U17 koondise väljakumängija, kelle pikkus (193 cm) annab talle eelise vastase alistamiseks nii kaitse- kui ründemängus, sest Kiivit valdab hästi mõlemat mängu poolt. Noortekoondise debüüti tehes lõi ta U-16 koondise särgis kohe ka värava.
Jasper Reilson on 15-aastane FC Elva ja Eesti U17 koondise ründav poolkaitsja, kes kerkis möödunud hooajal esile Eesti noorte jalgpallimeistrivõistlustel 32 löödud väravaga 29 mängus. Reilson tegi 7. märtsil 2019 oma debüüdi Eesti täiskasvanute meistrivõistluste esiliiga A tasemel.
Kert Krillo on 14-aastane FC Elva ja Eesti U16 koondise vaateväljas olev noor, kes paistab silma tohutu töövõime ja suhtumisega. Möödunud noorte jalgpalli meistrivõistlustel oli Krillo 19 korral mänguprotokollis ja lõi 35 väravat. Krillo on teinud märkimisväärse arenguhüppe võrreldes üle-eelmise hooajaga.
Kokkuta Management on Eesti agentuur, mis aitab sportlasi eesmärkide saavutamisel garanteerides parimad võimalused professionaalse karjääri tegemiseks. Kokkuta Management teinud siiani 73 tehingut ning omab otsekontakte 55 riigis.
“Istik Eesti Mulda 2018” projekti raames algavad tänasel pühapäeval kell 10 istutustalgud. Kohapeal saavad talgulised töökindad ning vajalikud tööriistad. Lisaks on avatud ka infopunktid, kus antakse teavet jätkusuutliku metsamajanduse kohta.
“Istik Eesti Mulda” talgud toimuvad juba teist korda, eelmisel aastal istutati puid Lähte suusaradadel. Eesti Metsameistri juhi Mart-Sander Mõtsi sõnul on talgud osa suuremast eesmärgist, teadvustamaks kodumaiste metsataimede olulisusest meie tähtsaima vara – metsade säilimisel.
“Suure tõenäosusega keelab riik 2022. aastaks Leedu päritolu metsataimede kasutamise Eesti metsades, aidates nii kaasa seenhaiguste leviku tõkestamisele Eestimaa metsades,” viitas Mart-Sander Mõts. Otsuse järel kasvab nõudlus kodumaiste metsaistikute järele, mida Eesti Metsameister soovib katta läbi suurinvesteeringu. Mart-Sander Mõtsi sõnul paneb ettevõte juba sel aastal kasvama üle miljoni istiku ning igal aastal nähakse 150% kasvu. “Viie aasta eesmärk on jõuda tähiseni, kus paneme enam kui 5 miljonit istikut aastas kasvama,” lubas Mart-Sander Mõts.
“Eesti Metsameistri visioon on olla 2021. aastaks Eesti üks suurim era-taimekasvataja ning katta ära kogu nö metsaring – metsamajanduskavade koostamisest ja raietest uue metsa istutamiseni,” viitas Mart-Sander Mõts.
Loe täpsemalt, kes said toetuse!
Allikas: http://sport.goodnews.ee/
EESTI METSAMEISTER OÜ VASTULAUSE 09.11.2017 TOIMUNUD PEALTNÄGIJA SAATELÕIGULE
Astume oma õiguste ja maine kaitseks pretsedenditu sammu ning tegime videoloo, mis näitab, kuidas rahvusringhäälingu telesaadet on kasutatud konkurentsitööriistana ning kuidas meedia püüab reitingu nimel olematust loost ažiotaaži tekitada.
Soovime enne uue aasta algust vanad võlad ära klattida ning avalikustada oma senistele ja tulevastele klientidele Pealtnägija loo sünni telgitagused. Eesmärk on teha puust ja punaseks kuidas võivad sündida skandaalsed paljastused, mis põhjalikumal süvenemisel osutuvad pudedaks nagu pehkinud känd. Konkurents Eesti metsanduses on tihe nagu ka meediaturul. Igal nädalal uute paljastustega tele-eetrit täita ei ole lihtne. Nii võibki juhtuda, et ajakirjanik satub kiirustades konkurentsitööriistaks ja hakkab vaatajatele jutustama lugu, mida tegelikkuses ei eksisteerinudki.
Videoloost selgub, kuidas Pealtnägijale söödeti ette allikad, kellel polnud endal mingit huvi Metsameistrit mustama hakata. “Me käime videos ükshaaval läbi kõik Pealtnägijas tähelepanu saanud tehingud ja teeme ära selle töö, mida ajakirjanik ei teinud, sest liigne põhjalikkus oleks skandaalimaigulise loo ära rikkunud ja nii polekski televaatajale midagi näidata jäänud,” lisas alusetute süüdistuste osaliseks saanud ettevõtte juht.
Pidasime peale Peatnägija loo ilmumist juhtkonnaga tõsiselt aru, kuidas pealiskaudsusest, skandaalijanust ja konkurentide kiuslikust käitumisest kantud käsitlusele reageerida. Rahvusringhäälingu eetikanõuniku näpuvibutus ei maksa mainekahju saanud ettevõtte seisukohalt midagi, samamoodi on Pressinõukogu manitsus kõigest sümboolse tähendusega.
Lisaks eeldab tauniva otsuseni jõudmine, et ajakirjanduse eneseregulaatoritel on üldse püsivust süveneda teemasse, millesse ajakirjanikki ei viitsinud vajalikul määra süveneda. Seetõttu otsustasime kõige keerulisema variandi kasuks, võtsime ise loo allikatega ühendust ja läksime videokaameraga skandaali taotlenud loo sünniradadele.
Taavi Lellepi sõnul on avalikkuses kord juba juurdunud teadmise vastu väga keeruline minna. “Ega ükski ajakirjanik ega meediakanal ei taha ju kolleegi lugu juppideks võtma hakata, eriti kui tegu on legendaarse telesaatega. Lihtsam on öelda, et kui nii räägiti, siis ju nii oli, ega ajakirjanik ju ei eksi. Paraku näitab elu, et eksitakse küll ja kui seda tolereerida, siis ei muutu midagi paremaks,” lisas ta.
Tegime videoloo kahes pikkuses 6- ja 15-minutilise versioonina. Ühtlasi selgitatakse klipis milles seisneb sisuliselt metsameistrite töö, mis telesaates ülekohtuselt alandati tühiseks vahendustegevuseks, mida see tegelikult ei ole.
http://www.pollumajandus.ee/uudised/2017/11/21/eesti-metsameister-plaanib-investeerida-eesti-metsataimede-nappusesse-kaks-miljonit
Taavi Lellepi hinnangul on puidunappuses süüdi ka ettevõtete hoogne investeerimine seadmetesse. «Isegi Põhja-Euroopaga võrreldes on meie tootmisjõudlus väga suur. Viimastel aastatel on suured puiduettevõtted toomisesse veel investeerinud ja jõudlus on hüppeliselt kasvanud. Investeeringud tehti aga ühel ajal ja turg ei ole sellega kaasa tulnud,» arvas ta.
https://majandus24.postimees.ee/4288181/eesti-puidutoostustel-juba-praegu-toorainega-kitsas-kaes?utm_source&utm_medium=button_article&utm_content&utm_campaign=fb_social
Eesti Metsameister istutas tulevasele terviserajale üle 2500 puu
http://eestielu.goodnews.ee/fotod-eesti-metsameister-istutas-tulevasele-terviserajale-ule-2500-puu/
FC Tartu jätkab koostööd Eesti Metsameister OÜ-ga
Sarnaselt eelmisele hooaajale toetab meid sel aastalgi Eesti Metsameister OÜ. FC Tartu esindaja Tauno Trink: “Eesti Metsameister, eesotsas oma juhtidega, on meile saanud asendamatuks abiliseks, ilma kelleta ei kujutaks me oma tegemisi ja protsesse enam suuresti ette. Eriti hea on, et oleme suutnud Eesti Metsameistri juhid kaasata mitmel rindel klubi tegevusse, mistõttu on mul isiklikult usku meie koostöö jätkumisse veel pikkadeks aastateks.
http://new.fctartu.ee/2016/02/29/fc-tartu-jatkab-koostood-eesti-metsameister-ou-ga-ning-esindusmeeskonna-juhtimist-jatkab-joel-lobjakas/